افغانستان نینگ میدان وردک ولایتیده بیر پولیس مرکزی گه قره ته طالبان تامانیدن انتحاری هجوم اویوشتیریلدی.
ولایت مقام لری, طالبان جنگری لری نینگ دشت توپ اولسواللیگیده گی پولیس مرکزی گه نماز و نان وقتیده حمله قیلیش نی ریجه له گن لیک لری نی بیلدیررایکن, طالبان نینگ پولیس کوچلری نینگ مقاومتی نتیجه سیده کوپ تلفات بیرگن لیگی نی معلوم قیلدی.
میدان وردک ولایتی امنیه قوماندانی فهیم قایم, بیرینچی انتحاری هجومچی نینگ منفجره مواد یوکلنگن بیر عراده موتر نی اوشبو مرکز نینگ دروازه سی نینگ اونگیده پارتلتگن لیگی نی معلوم قیلرایکن, کیین چه لیک ایسه تورت تاماندن هجومچی لرنینگ مرکز گه حمله قیلگن لیک لری نی معلوم قیلدی.
قایم, هجومچی لرنینگ خوف سیزلیک کوچ لری نینگ قتتیق مقاومتی گه دوچ کیلیب قالگن لیک لری سببلی مرکز نینگ ایچی گه کیره آلمه گن لیک لری نی ایسله تیب اوتدی.
عینی دمده قایم ایککینچی انتحارچی نینگ هم مرکز نینگ دیواری نی تخریب قیلیش اوچون مذکور دیوار گه یقین بیر جایده اوزی نی پارتلتگن لیگی نی بیلدیررایکن, اوشبو انفجار نینگ ایسه دیوار نی تخریب قیلمه گن لیگی نی بیلدیردی.
قایم, اوچینچی انتحاری هجومچی نینگ ایسه دخولی دروازه نینگ اونگی گه کیلمسدن آلدین خوف سیزلیک کوچلری تامانیدن آتیب اولدیریلگن لیگی نی معلوم قیلدی.
شونده ی قیلیب قایم, باشله گن توقنه شوو لرنینگ هجومچی لرنینگ اولدیریلیشی بیلن ایککی ساعت کیین اداققه ییتگن لیگی نی بیلدیردی.
طالبان ایسه اوشبو حادثه عاقبتیده کوپلب پولیس نینگ جان بیرگن لیگی یاکه یره لنگن لیک لری نی معلوم قیلدی.  بیراق ولایت مقام لری خودی منه شوو ادعا نی رد ایتدی.
هندوستان تایمز حکومت منبعلریدن آلگن خبرنی نشر قیلدی
افغانستانلیکلرگه اقامه بیریش یولینی آچیش اوچون کنگره نینگ قانون لایحه سینی تصدیقلب اوتکزیشی بوییچه چقیریق قیلدی
ایندی افغانستانلیکلر وطنسیز ایتیب حسابلنه دی و اولرگه یشیل پاسپورت بیریله دی
